Hajaacha ulemavu kumfungia milango
Language: Swahili | Genre: News

Hujaacha mlemavu kumfungia mlango
  
  Wapenzi wa raggae wanamkumbuka marehemu Mighty King Kong, jina lake halisi Paul Otieno Imbaya aliyejiundia himaya kubwa ya mashabiki  Nairobi, Uganda n ahata Mombasa. Aliwahi kuimba katika vilabu tofauti tofauti Nairobi na pia kushirikiana na Pressman Band na Them Mushrooms kabla ya kuachia albamu yake ya kwanza  Ladies Choice(1999) na kufuatisha na Cinderella, Return of the King na hatimaye albamu mesto ya The Best of King Kong.
  Marehemu aliguza nyoyo za wengi kwa kete kalikali na mmoja wa shabiki wake sugu ni Emmanuel Ogutu  al maarufu Kleanheart, msanii kutoka Malindi.
  
  Kleanheart anasema kuwa aliingiwa na ari ya kuwa mwanamuziki kutokana na kumsikiliza Might King Kong ambaye alikuwa mlemavu kutoka na gonjwa la polio.
  
  Aidha, anasema yeye alipata ulemavu wa mguu kutokana na sindano ya chanjo aliwa na miaka mitano.
  
  Ulianzaje hata ukajiingiza katika fani ya uimbaji?
  Kleanheart: Sikuanza kwa kuwa mwimbaji bali nilianza katika Sanaa ya uigizaji nikiwa produsa wa filamu.
  
  Katika Sanaa hiyo ya uigizaji ulitayarisha filamu zozote na zipi kama ziko?
  Kleanheart: Nilitayarisha filamu tatu; Mumew a Kazi, Uzito wa hisis na The Meeting
  
  Na ngoma yako ya kwanza uliachilia lini?
  Kleanheart: Ngoma yangu ya kwanza siamini niliyoshirikiana na Akraba 2004. Kibao hicho kilipokelewa vyema na hakika kilinipa msukumo wa kuanza kuimba solo kwa kuachia vibao kama Pesa, Nitatulia, Muda, Nisha, Lini, Utaruri, Mada, Chemchem, Niahidi, Nitarudi, Nalia, Slowdown, Amina, Napenda Pombe, Tabia za madem na Nipe nafasi.
  
  Bado unaprodusi filamu ama sasa umejikita kabisa katika mziki?
  Kleanheart; Kwa wakati huu mimezama katika muziki na niko studioni natayarisha albamu ya nyimbo 20 ambayo  inawahusisha wasanii sab ana ambayo natarajia kuizindua wakati wowote mwezi ujao. Nina imni zitaitikiwa vizuri na mashabiki wa muziki
  
  Unatumia mitindo gani kwenye nyimbo zako  na kwa nini waipendelea?
  Kleanheart: Natumia mitindo ya HipHop na RnB sababu inavutia vijana Zaidi na hao ndio mashabiki ninaolenga kwa kazi yangu.
  
  Unawaambia nini maprodusa wenzako na wahusika wengine wa muziki pwani?
  Kleanheart: Ninawasihi wahusike katika kuinua vipaji vya uimbaji Pwani kuimarisha sekta hii kiuchumi pia.
  
  Nini mani yako ya walemavu kujiingiza katika fani ya muziki?
  Kleanheart: Naomba wazazi wenye Watoto walemavu wawasomeshe na pia wawape fursa ya kunoa  vipaji vyao waweze kujikimu maishani baadaye.